Document ID: 31998L0054

KOMISSION DIREKTIIVI 98/54/EY,
annettu 16 päivänä heinäkuuta 1998,
direktiivien 71/250/ETY, 72/199/ETY ja 73/46/ETY muuttamisesta sekä direktiivin 75/84/ETY kumoamisesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön näytteenotto- ja määritysmenetelmistä rehujen virallista tarkastusta varten 20 päivänä heinäkuuta 1970 annetun neuvoston direktiivin 70/373/ETY (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 2 artiklan,
sekä katsoo, että
direktiivissä 70/373/ETY säädetään, että rehujen viralliset tarkastukset sen todentamiseksi, onko rehujen laatua ja koostumusta koskevia lajeja, asetuksia ja hallinnollisia määräyksiä noudatettu, on suoritettava käyttäen yhteisön näytteenotto- ja määritysmenetelmiä,
yhteisön määritysmenetelmistä rehujen virallista tarkastusta varten 15 päivänä kesäkuuta 1971 annetussa ensimmäisessä komission direktiivissä 71/250/ETY (2), sellaisena kuin se on viimeksi muutettuna direktiivillä 81/680/ETY (3), vahvistetaan määritysmenetelmät, jotka koskevat muun muassa lupiinin alkaloidien määritystä; haitallisten aineiden ja tuotteiden suurimmista sallituista pitoisuuksista rehuissa 17 päivänä joulukuuta 1973 annetussa neuvoston direktiivissä 74/63/ETY (4), sellaisena kuin se on viimeksi muutettuna komission direktiivillä 97/8/EY (5), ei vaadita rehujen virallista tarkastusta lupiinin alkaloidien määrittämiseksi; yhteisön määritysmenetelmä lupiinin alkaloidien virallista tarkastusta varten on tästä syystä aiheeton, ja mainittu menetelmä olisi poistettava,
yhteisön määritysmenetelmistä rehujen virallista tarkastusta varten 27 päivänä huhtikuuta 1972 annetussa kolmannessa komission direktiivissä 72/199/ETY (6), sellaisena kuin se on viimeksi muutettuna direktiivillä 93/28/EY (7), vahvistetaan määritysmenetelmät, jotka koskevat muun muassa tetrasykliiniryhmän antibioottien toteamista ja identifiointia sekä klooritetrasykliinin, oksitetrasykliinin, tetrasykliinin ja oleandomysiinin määrittämistä; rehujen lisäaineista 23 päivänä marraskuuta 1970 annetussa neuvoston direktiivissä 70/524/ETY (8), sellaisena kuin se on viimeksi muutettuna komission direktiivillä 98/19/EY (9), ei enää vaadita mainittuja menetelmiä; tieteen ja tekniikan kehityksen perusteella mainittuja menetelmiä ei voida enää tehokkaasti käyttää muihin tarkoituksiin; näin ollen mainitut menetelmät olisi poistettava,
yhteisön määritysmenetelmistä rehujen virallista tarkastusta varten 5 päivänä joulukuuta 1972 annetussa neljännessä komission direktiivissä 73/46/ETY (10), sellaisena kuin se on viimeksi muutettuna direktiivillä 92/89/ETY (11), vahvistetaan määritysmenetelmät, jotka koskevat muun muassa tiamiinin (B1-vitamiini, aneuriini), askorbiinihapon ja dehydroaskorbiinihapon (C-vitamiini) määritystä; mainitut menetelmät eivät sovi enää alkuperäisiin tarkoituksiinsa ja ne ovat sekä tieteelliseltä että tekniseltä kannalta katsottuna vanhentuneita; näin ollen mainitut menetelmät olisi poistettava,
yhteisön määritysmenetelmistä rehujen virallista tarkastusta varten 20 päivänä joulukuuta 1974 annetussa kuudennessa komission direktiivissä 75/84/ETY (12), sellaisena kuin se on viimeksi muutettuna direktiivillä 81/680/ETY, vahvistetaan määritysmenetelmät, jotka koskevat bukinolaatin, sulfakinoksaliinin ja furatsolidonin määritystä; asetuksessa 70/524/ETY ei enää vaadita mainittuja menetelmiä; tieteen ja tekniikan kehityksen perusteella on syytä olettaa, että mainittuja menetelmiä soveltamalla saadaan vääriä tuloksia; on parempi, ettei käytössä ole mitään määritysmenetelmiä, jos sovellettava menetelmä antaa vääriä tuloksia; näin ollen mainitut menetelmät olisi poistettava,
rehujen virallisen valvonnan järjestämistä koskevista periaatteista 25 päivänä lokakuuta 1995 annetun neuvoston direktiivin 95/53/EY (13) ja erityisesti sen 18 artiklan mukaan tapauksissa, joita varten ei ole olemassa yhteisön näytteenotto- tai määritysmenetelmiä, jäsenvaltioiden on varmistettava, että tarkastukset tehdään kansainvälisten elinten hyväksymien standardien mukaisesti tai edellä mainittuja standardien puuttuessa tieteellisesti tunnustettujen sääntöjen mukaisesti, ja
tässä direktiivissä säädetyt toimenpiteet ovat pysyvän rehukomitean lausunnon mukaiset,
ON ANTANUT TÄMÄN DIREKTIIVIN:
1 artikla
Muutetaan direktiivi 71/250/ETY seuraavasti:
1) Poistetaan 1 artiklasta ilmaisu "lupiineissa olevien alkaloidien pitoisuusmääritykset ja".
2) Poistetaan direktiivin liitteessä oleva 15 kohta "Lupiinin alkaloidien määritys".
2 artikla
Muutetaan direktiivi 72/199/ETY seuraavasti:
1) Poistetaan 2 artiklasta ilmaisut "tetrasykliiniryhmän antibioottinen toteamis- ja identifiointimääritykset sekä" ja "klooritetrasykliinin, oksitetrasykliinin, tetrasykliinin, oleandomysiinin,".
2) Poistetaan direktiivin liitteessä II oleva 1 kohta "Tetrasykliiniryhmän antibioottien osoittaminen ja tunnistaminen", 2 kohta "Klooritetrasykliinin, oksitetrasykliinin ja tetrasykliinin määritys" ja 3 kohta "Oleandomysiinin määritys".
3 artikla
Muutetaan direktiivi 73/46/ETY seuraavasti:
1) Poistetaan 2 artiklasta ilmaisu ", tiamiini- (aneuriini, B1-vitamiini), askorbiini- ja dehydroaskorbiinihappo (C-vitamiini)".
2) Poistetaan direktiivin liitteessä II oleva 2 kohta "Tiamiinin (B1-vitamiinin, aneuriinin) määritys" ja 3 kohta "Askorbiinihapon ja dehydroaskorbiinihapon (C-vitamiini) määritys".
4 artikla
Kumotaan direktiivi 75/84/ETY.
5 artikla
Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan kuuden kuukauden kuluessa tämän direktiivin voimaantulosta. Niiden on ilmoitettava tästä komissiolle viipymättä.
Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.
6 artikla
Tämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.
Tämä direktiivi on osoitettu kaikille jäsenvaltioille.
Tehty Brysselissä 16 päivänä heinäkuuta 1998.

Labels: 0
20
6